
Frankenstein Illusztráció

Pályázatom anyagának Mary Shelley Frankenstein című művének illusztrálását
választottam. Maga a könyv különös témája, ami nagyon erôs hatással volt
rám, amiben az ember Istent játszva életet ad egy élettelen dolognak,
megteremt egy lényt, egy szörnyeteget, majd a rémülettôl, amikor rájön mit
tett, magára hagyja ôt. A sok hasonló történet közül, ez az egyik legkorábbi
ilyen témájú mû, és amellett, hogy magát a teremtést járja körül, a teremtôt
is ütközteti teremtményével. Ez az, a többször is előforduló momentum, ami
elindította bennem azt az alkotói folyamatot, amiben az illusztrációm
témáját ennek a két szereplőnek az "összecsapásaira" redukáltam le. A
grafikáim kivitelezésében, illetve vizuális világának megjelenítésében
szerepet játszott a könyv azon kettőssége, hogy míg egy valóságos témát
elemez, ugyanakkor mindezt egy fiktív, sokszor a valóságtól végletekig
elrugaszkodott környezetbe helyezi. Én is úgy döntöttem, hogy a valóság és a
torz fantázia között lavírozok, ezért van az, hogy néhány képi elem teljesen
absztrakt, mint a többségében teljesen egy színű, homogén hátterek vagy az
ebből kirajzolódó, de még csak körvonalakat mutató tárgyak. Illusztrációim
technikájában tust, illetve a tust helyettesítő filceket és a számítógépes
utómunkát együtt alkalmaztam. A részleteket visszafogottabban színeztem, míg
a háttéreknél, illetve egy-két, számomra kiemelésre fontosnak tartott,
érdekesebb elemnél intenzívebb színvilágot alkalmaztam.

 



